На основу члана 2.12. став 6. Изборног закона БиХ („Службени гласник БиХ“, број: 23/01, 7/02, 9/02, 20/02, 25/02, 4/04, 20/04, 25/05, 52/05, 65/05, 77/05, 11/06, 24/06, 32/07, 33/08, 37/08, 32/10, 18/13, 7/14, 31/16, 41/20, 38/22, 51/22, 67/22 и 24/24), члана 39. став 2. тачка 21. Закона о локалној самоуправи („Службени гласник Републике Српске“, број: 97/16, 36/19 и 61/21), члана 12. став 1. Упутства о утврђивању квалификација, броју, именовању, обуци и разрјешењу чланова изборне комисије основне изборне јединице у Босни и Херцеговини („Службени гласник БиХ“, број: 31/24 и 85/24) и члана 39. став (2) тачка 24) Статута Града Бијељина („Службени гласник Града Бијељина“, број: 9/17), Скупштина Града Бијељина на 5. сједници одржаној 8. јула 2025. године, д о н и ј е л а је

**Р Ј Е Ш Е Њ Е**

**о разрјешењу предсједника и члана**

**Градске изборне комисије Бијељина**

1. Разрјешава се дужности предсједник и члан Градске изборне комисије Бијељина Дијана Савић Божић, због истека мандата.

2. Ово рјешење ступа на снагу са даном добијања сагласности Централне изборне комисије Босне и Херцеговине, и биће објављено у Службеном гласнику Републике Српске и Службеном гласнику Града Бијељина.

СКУПШТИНА ГРАДА БИЈЕЉИНА

Број: 01-111-86/25 П Р Е Д С Ј Е Д Н И К

Бијељина, СКУПШТИНЕ ГРАДА БИЈЕЉИНА

Датум: 8. јул 2025. године

Жељана Арсеновић, с.р.

\

На основу члана 2.12 став 5. Изборног закона БиХ („Службени гласник БиХ“, број: 23/01, 7/02, 9/02, 20/02, 25/02, 4/04, 20/04, 25/05, 52/05, 65/05, 77/05, 11/06, 24/06, 32/07, 33/08, 37/08, 32/10, 18/13, 7/14, 31/16, 41/20, 38/22, 51/22, 67/22 и 24/24), члана 7. став 1. тачка а) Упутства о утврђивању квалификација, броју, именовању, обуци и разрјешењу чланова изборне комисије основне изборне јединице у Босни и Херцеговини („Службени гласник БиХ“ број: 31/24 и 85/24), члана 39. став 2. тачка 2. Закона о локалној самоуправи („Службени гласник Републике Српске“, број: 97/16, 36/19 и 61/21) и члана 39. став 2. тачка 2. Статута Града Бијељина („Службени гласник Града Бијељина“, број: 9/17), Скупштина Града Бијељина на 5.сједници одржаној 8. јула 2025. године, д о н и ј е л а је

**О Д Л У К У**

**О ОБЈАВЉИВАЊУ ЈАВНОГ ОГЛАСА ЗА ИМЕНОВАЊЕ ЈЕДНОГ ЧЛАНА ГРАДСКЕ ИЗБОРНЕ КОМИСИЈЕ БИЈЕЉИНА**

Члан 1.

Овом одлуком ближе се уређују услови и поступак за именовање једног члана Градске изборне комисије Бијељина (у даљем тексту: Изборна комисија).

Члан 2.

Мандат члана Изборне комисије траје седам година и тече од дана давања сагласности Централне изборне комисије БиХ на рјешење Скупштине о именовању члана Изборне комисије.

Члан Изборне комисије не заснива радни однос, има право на сталну мјесечну накнаду за свој рад, а обавља послове из надлежности Изборне комисије, у складу са Изборним законом БиХ и одговарајућим подзаконским прописима.

Члан 3.

Кандидат за члана Изборне Комисије мора да испуњава опште услове за именовање и то да има:

1. право гласа,
2. одговарајућу стручну спрему и искуство у спровођењу избора.

Кандидат за члана Изборне Комисије мора да испуњава посебне услове за именовање и то да:

1)  има пребивалиште на подручју града Бијељина,

2)  има завршен факултет, VII/1 степен стручне спреме или завршен факултет Болоњског система студирања са најмање 180 ECTS,

3)  посједује искуство у спровођењу избора, под којим се подразумијева: чланство у изборној комисији, чланство у бирачком одбору на изборима за органе власти у БиХ, обављање дужности секретара изборне комисије, послова службеника центра за бирачки списак, контролора изборних резултата, руководних дужности у Главном центру за бројање (директор и замјеник директора), државног службеника или запосленика у Секретаријату Централне изборне комисије БиХ на пословима који су везани за спровођење изборног процеса у трајању дужем од једне године.

Члан 4.

Члан изборне комисије може бити предсједник или судија редовног суда, правобранилац, секретар скупштине града, лица професионално запослена у општинским, односно градским органима управе и друга лица, ако испуњавају услове одређене чланом 2.2. Изборног закона БиХ, а немају сметњи из члана 2.3. Изборног закона БиХ.

Члан 5.

За члана Изборне комисије не може бити именовано лице које је:

–  обухваћено чланом 2.3 Изборног закона БиХ,

–  обухваћено чланом 2.12 став 7. Изборног закона БиХ,

–  носилац извршне функције, у смислу члана 1.1а Изборног закона БиХ,

–  осуђено од стране било ког домаћег или међународног суда за злочин геноцида, злочине против човјечности или ратне злочине.

Члан 6.

Састав изборне комисије треба да:

–  буде мултиетничан и да одражава заступљеност конститутивних народа, укључујући и остале на подручју Града Бијељина, водећи рачуна о посљедњем попису становништва у БиХ из 2013. године („Службени гласник БиХ”, број: 60/16),

– одражава равноправну заступљеност полова, у складу са Законом о равноправности полова у БиХ („Службени гласник БиХ“, број: 32/10).

Члан 7.

Након ступања на снагу ове одлуке, објавиће се Јавни оглас за именовање једног члана Градске изборне комисије Бијељина, у складу са Изборним законом БиХ и Упутством о утврђивању квалификација, броју, именовању, обуци и разрјешењу чланова изборне комисије основне изборне јединице у Босни и Херцеговини.

Јавни оглас за именовање једног члана Градске изборне комисије Бијељина објавиће се у „Службеном гласнику Републике Српске“ и дневном листу „Независне новине“.

Рок за подношење пријава на Јавни оглас је 8 дана од дана посљедњег објављивања Јавног огласа у гласилима из става 2. овог члана.

Члан 8.

Поступак провођења јавног огласа врши Комисија за провођење поступка по Јавном огласу за именовање једног члана Градске изборне комисије Бијељина (у даљем тексту: Конкурсна комисија), коју именује Скупштина Града Бијељина, у чијем саставу обавезно мора бити најмање један члан правне струке и/или особа са изборним искуством.

Члан 9.

Остали услови у погледу расписивања Јавног огласа за именовање једног члана Градске изборне комисије Бијељина, документација која се предаје уз пријаву на Јавни оглас и други услови дефинисани су Изборним законом БиХ и прописаним процедурама садржаним у Упутству о утврђивању квалификација, броју, именовању, обуци и разрјешењу чланова изборне комисије основне изборне јединице у Босни и Херцеговини

Члан 10.

Ова Одлука ступа на снагу наредног дана од дана објављивања у „Службеном гласнику Града Бијељина“.

Број: 01-022-95/25 П Р Е Д С Ј Е Д Н И К

Бијељина, СКУПШТИНЕ ГРАДА БИЈЕЉИНА

Датум: 8. јул 2025. године

Жељана Арсеновић, с.р.

На основу члана 2.12 став (5) Изборног закона БиХ („Службени гласник БиХ“, број: 23/01, 7/02, 9/02, 20/02, 25/02, 4/04, 20/04, 25/05, 52/05, 65/05, 77/05, 11/06, 24/06, 32/07, 33/08, 37/08, 32/10, 18/13, 7/14, 31/16, 41/20, 38/22, 51/22, 67/22 и 24/24), члана 7. и 8. Упутства о утврђивању квалификација, броју, именовању, обуци и разрјешењу чланова изборне комисије основне изборне јединице у Босни и Херцеговини („Службени гласник БиХ“ број: 31/24 и 85/24) и Одлуком о објављивању јавног огласа за именовање једног члана Градске изборне комисије Бијељина број: 01-022-95/25 од 8. јула 2025. године, Скупштина Града Бијељина на 5. сједници одржаној 8. јула 2025. године, д о н и ј е л а је

**ЈАВНИ ОГЛАС**

**ЗА ИМЕНОВАЊЕ ЈЕДНОГ ЧЛАНА ГРАДСКЕ ИЗБОРНЕ КОМИСИЈЕ БИЈЕЉИНА**

**I – Позиција**

Скупштина Града Бијељина (у даљем тексту: Скупштина) расписује Јавни оглас за именовање једног члана Градске изборне комисије Бијељина (у даљем тексту: Јавни оглас).

Чланове Градске изборне комисије Бијељина (у даљем тексту: Изборна комисија) именује Скупштина, водећи рачуна да састав Изборне комисије:

–  буде мултиетничан и да одражава заступљеност конститутивних народа, укључујући и остале на подручју Града Бијељина, водећи рачуна о посљедњем попису становништва у БиХ из 2013. године („Службени гласник БиХ”, број: 60/16),

– одражава равноправну заступљеност полова, у складу са Законом о равноправности полова у БиХ („Службени гласник БиХ“, број: 32/10).

**II - Мандат и статус**

Мандат члана Изборне комисије траје седам година и тече од дана давања сагласности Централне изборне комисије БиХ на рјешење Скупштине о именовању члана Изборне комисије.

Члан Изборне комисије не заснива радни однос, има право на сталну мјесечну накнаду за свој рад, а обавља послове из надлежности Изборне комисије, у складу са Изборним законом БиХ и одговарајућим подзаконским прописима.

**III - Општи услови**

Кандидат мора да испуњава опште услове за именовање и то да има:

1)  право гласа,

2)  одговарајућу стручну спрему и искуство у спровођењу избора.

**IV - Посебни услови**

Кандидат мора да испуњава посебне услове за именовање и то да:

1)  има пребивалиште на подручју града Бијељина,

2)  има завршен факултет, VII/1 степен стручне спреме или завршен факултет Болоњског система студирања са најмање 180 ECTS,

3)  посједује искуство у спровођењу избора, под којим се подразумијева: чланство у изборној комисији, чланство у бирачком одбору на изборима за органе власти у БиХ, обављање дужности секретара изборне комисије, послова службеника центра за бирачки списак, контролора изборних резултата, руководних дужности у Главном центру за бројање (директор и замјеник директора), државног службеника или запосленика у Секретаријату Централне изборне комисије БиХ на пословима који су везани за спровођење изборног процеса у трајању дужем од једне године.

**V - Лица која не могу бити именована**

За члана Изборне комисије не може бити именовано лице које је:

–  обухваћено чланом 2.3 Изборног закона БиХ,

–  обухваћено чланом 2.12 став 7. Изборног закона БиХ,

–  носилац извршне функције, у смислу члана 1.1а Изборног закона БиХ,

–  осуђено од стране било ког домаћег или међународног суда за злочин геноцида, злочине против човјечности или ратне злочине.

**VI - Потребна документа**

На Јавни оглас доставља се сљедећа документација:

1) пријава, са контакт подацима, краћом биографијом и доказима о испуњавању општих и посебних услова, у оригиналу или овјереној копији,

2)  извод из матичне књиге рођених,

3)  увјерење о држављанству, не старије од шест мјесеци,

4)  фотокопија личне карте,

5)  доказ о пребивалишту, Образац ПБА-3, не старији од три мјесеца,

6)  доказ о стручној спреми,

7)  доказ о посједовању искуства у спровођењу избора,

8)  доказ о научном звању, положеном правосудном испиту, правосудној функцији, присуству обукама у организацији ЦИК БиХ или додијељеном признању ЦИК БиХ, који је подобан за додатно бодовање кандидата,

9)  Упитник с подацима кандидата (Прилог број 5. из Упутства о утврђивању квалификација, броју, именовању, обуци и разрјешењу чланова изборне комисије основне изборне јединице у Босни и Херцеговини, у даљем тексту: Упутство),

10)  Изјава о непостојању сметњи из тачке V Јавног огласа (Прилог број 6. из Упутства, Образац Изјава),

11)  Изјава о националном изјашњењу кандидата са посљедњег пописа становништва у БиХ (Прилог број 7. из Упутства).

Носиоци правосудних функција немају обавезу достављања доказа о посједовању изборног искуства.

Прилози образаца бр. 5, 6. и 7. из Упутства могу се преузети на интернет страници Града Бијељина, у прилогу Јавног огласа или лично у Стручној Служби Скупштине Града Бијељина.

**VII - Објављивање Јавног огласа**

Јавни оглас ће бити објављен у дневном листу „Независне новине“ и „Службеном гласнику Републике Српске“.

Јавни оглас биће објављен на званичној интернет страници Града Бијељина (<https://www.gradbijeljina.org/>) и Службеном гласнику Града Бијељина, али се то објављивање неће рачунати у рокове за пријављивање кандидата.

**VIII - Подношење пријава**

Рок за подношење пријава на Јавни оглас је осам дана од дана објављивања.

Ако Јавни оглас не буде објављен истовремено, рок за подношење пријава се рачуна од дана посљедњег објављивања.

Пријаве кандидата на јавни оглас могу се доставити лично путем протокола Градске управе Бијељина или путем поште на адресу: Скупштина Града Бијељина, Трг Краља Петра I Карађорђевића број 1, 76300 Бијељина, са назнаком „Kомисија за провођење поступка по Јавном огласу за именовање једног члана Градске изборне комисије Бијељина“.

**IX - Изборни поступак**

Поступак по Јавном огласу ће спровести комисија, коју је именовала Скупштина.

Неблаговремене и непотпуне пријаве неће се узимати у разматрање.

Сви пријављени кандидати ће бити обавијештени о резултатима извршене класификације.

Са кандидатима који испуњавају услове Јавног огласа комисија ће обавити интервју, извршити стручно тестирање и бодовање у складу са чланом 10. Упутства, сачинити ранг-листу са редослиједом кандидата према успјеху и доставити је Скупштини.

Документација која је приложена уз пријаву на Јавни оглас неће бити враћена кандидатима.

резултатима Јавног огласа сви кандидати ће бити обавијештени у писаној форми.

Број: 01-111-88/25 П Р Е Д С Ј Е Д Н И К

Бијељина, СКУПШТИНЕ ГРАДА БИЈЕЉИНА

Датум: 8. јул 2025. године

Жељана Арсеновић, с.р.

РЕПУБЛИКА СРПСКА

ГРАД БИЈЕЉИНА

СКУПШТИНА ГРАДА БИЈЕЉИНА

Број: 01-111-87/25

Датум: 8. јул 2025. године

На основу члана 9. Закона о министарским, владиним и другим именовањима Републике Српске (“Службени гласник Републике Српске“, брoj 41/03), члана 7. тачка а) Упутства о утврђивању квалификација, броју, именовању, обуци и разрјешењу чланова изборне комисије основне изборне јединице у Босни и Херцеговини („Службени гласник БиХ“ број: 31/24 и 85/24), члана 39. став 2. Статута Града Бијељина („Службени гласник Града Бијељина“, број: 9/17), Скупштина Града Бијељина на 5. сједници одржаној 8. јула 2025. године, д о н и ј е л а је

**Р Ј Е Ш Е Њ Е**

**О ИМЕНОВАЊУ КОМИСИЈЕ ЗА ПРОВОЂЕЊЕ ПОСТУПКА**

**ЗА ИМЕНОВАЊЕ ЈЕДНОГ ЧЛАНА**

**ГРАДСКЕ ИЗБОРНЕ КОМИСИЈЕ БИЈЕЉИНА**

I

У Комисију за провођење поступка за именовање једног члана Градске изборне комисије Бијељина (у даљем тексту: Комисија), именују се:

1) Милена Савић, дипл. економиста - за предсједника,

2) Александар Капетина, дипл. економиста - за члана,

3) Љубиша Танацковић, дипл. економиста - за члана,

4) Бранка Ђелмо – дипл. правник - за члана и

5) Марио Станковић, дипл. правник - за члана.

II

Комисија из тачке 1. овог рјешења дужна је да спроведе поступак по јавном огласу за именовање једног члана Градске изборне комисије Бијељина, у складу са Упутством о утврђивању квалификација, броју, именовању, обуци и разрјешењу чланова изборне комисије основне изборне јединице у Босни и Херцеговини („Службени гласник БиХ“, број: 31/24 и 85/24).

III

Административне и друге послове за потребе Комисије обављаће Стручна служба Скупштине Града Бијељина.

IV

Ово Рјешење ступа на снагу даном доношења, а објавиће се у „Службеном гласнику Града Бијељина“.

|  |  |  |
| --- | --- | --- |
| ДОСТАВЉЕНО: |  | П Р Е Д С Ј Е Д Н И К |
|  |  | СКУПШТИНЕ ГРАДА БИЈЕЉИНА |
| 1. Именованим |  |  |
| 1. Архива |  | Жељана Арсеновић, с.р. |
|  |  |  |